stanford-oval/wikipedia huggingface dataset:
พระเทพวัชรญาณกวี (สุวิทย์ ปิยวิชฺโช)

| พระเทพวัชรญาณกวี (สุวิทย์ ปิยวิชฺโช) |
| --- | --- |
คำนำหน้าชื่อ: พระคุณท่าน ท่านเจ้าคุณ
ชื่ออื่น: ปิยโสภณ
ส่วนบุคคล
เกิด: 15 พฤศจิกายน พ.ศ. 2505 (62 ปี)
นิกาย: ธรรมยุติกนิกาย
การศึกษา: น.ธ.เอก, ป.ธ.9, ศน.บ., M.A.
ตำแหน่งชั้นสูง
ที่อยู่: วัดพระราม ๙ กาญจนาภิเษก กรุงเทพมหานคร
ตำแหน่ง: ผู้ช่วยเจ้าอาวาสวัดพระราม 9 กาญจนาภิเษก
พระเทพวัชรญาณกวี นามเดิม สุวิทย์ ปิยวิชชานันท์  ฉายา ปิยวิชฺโช หรือนามปากกา ปิยโสภณ ปัจจุบันเป็น ผู้ช่วยเจ้าอาวาสวัดพระราม ๙ กาญจนาภิเษก เป็นพระนักวิชาการ นักเขียนและนักบรรยายธรรมที่ผลิตผลงานออกมาในรูปแบบหนังสือและสื่อดิจิทัลออกมาสม่ำเสมอในยุคปัจจุบัน เป็นพระนักวิชาการรุ่นใหม่ที่มีผลงานสำคัญคือการหาทุนปั้นศาสนทายาท โดยโครงการนี้อยู่ที่วัดพระราม ๙ กาญจนาภิเษก
ประวัติ

พระเทพวัชรญาณกวี มีนามเดิมว่า สุวิทย์ ปิยวิชชานันท์ เกิดที่บ้านเหล่าหลวง ตำบลวังทอง อำเภอบ้านดุง จังหวัดอุดรธานี ได้บรรพชาเป็นสามเณรเมื่อวันที่ 12 ตุลาคม พ.ศ. 2516 ที่วัดอัมพวัน(บ้านม่วง) ตำบลคอนสาย อำเภอกู่แก้ว จังหวัดอุดรธานี โดยมีพระครูปภัสสรศีลคุณ (หลวงปู่ทัน ปภสฺสโร) เป็นพระอุปัชฌาย์ สอบได้นักธรรมชั้นเอกและเปรียญธรรม 4 ประโยคที่วัดโพธิสมภรณ์ ตำบลหมากแข้ง อำเภอเมืองอุดรธานี จังหวัดอุดรธานี จนถึงปีพ.ศ.2523 พระอุดมญาณโมลี (จันทร์ศรี จนฺททีโป) ได้พาสามเณรสุวิทย์เข้ากรุงเทพฯ ไปอยู่ที่วัดบวรนิเวศราชวรวิหารเพื่อศึกษาพระปริยัติธรรมต่อจนครบอายุบวช จึงได้อุปสมบทเป็นพระภิกษุ ณ พัทธสีมาพระอุโบสถวัดบวรนิเวศวิหาร กรุงเทพมหานครแล้วศึกษาต่อจนสำเร็จเปรียญธรรม 9 ประโยค สำเร็จการศึกษาระดับปริญญาตรีจากคณะศาสนศาสตร์ มหาวิทยาลัยมหามกุฏราชวิทยาลัย เมื่อสมเด็จพระญาณสังวรได้รับโปรดเกล้าฯสถาปนาขึ้นเป็นสมเด็จพระสังฆราช สกลมหาสังฆปริณายก พระมหาสุวิทย์ได้รับเลือกให้เป็นหนึ่งในผู้ช่วยเลขานุการสมเด็จพระญาณสังวร  สมเด็จพระสังฆราช
ท่านเป็นศิษย์อาจารย์สุชีพ ปุญญานุภาพ อดีตอธิการบดีมหาวิทยาลัยมหามกุฏราชวิทยาลัย เป็นอาจารย์ที่ศึกษาพระไตรปิฎกภาษาบาลีอย่างแตกฉาน แล้วพยายามนำเนื้อหาในพระไตรปิฎกมาอธิบายให้ประชาชนเข้าใจได้ง่าย โดยท่านพยายามแต่งเป็นหนังสือและผลิตวีซีดีออกเผยแผ่มากที่สุดท่านหนึ่งในหมู่พระสงฆ์ไทยในปัจจุบัน
หลังจากปฏิบัติศาสนกิจในฐานะผู้ช่วยเลขานุการสมเด็จพระสังฆราชเจ้า กรมหลวงวชิรญาณสังวรได้ไม่นาน ได้รับพระราชทานทุนจากสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ไปศึกษาต่อระดับปริญญาโทที่วิทยาลัยบูรพศึกษาและการศึกษาแอฟริกา มหาวิทยาลัยลอนดอน ประเทศอังกฤษ ระหว่างศึกษาท่านได้เดินทางไปบรรยายพุทธธรรมตามโรงเรียน วิทยาลัย และมหาวิทยาลัย หลายแห่งจนเป็นที่รู้จักกันดีในหมู่ชาวพุทธในอังกฤษ จนกระทั่งองค์กรพุทธในอังกฤษได้ขอร้องให้ท่านช่วยสร้างพระพุทธรูปเพื่อนำไปประดิษฐ์สถานยังศูนย์ปฏิบัติธรรมหลายแห่งในสหราชอาณาจักร ดังนั้นพระราชญาณกวีจึงเป็นผู้นำในการดำเนินการจัดหล่อพระพุทธรูปบ่อยครั้งมาก
ต่อมาเมื่อมีการสร้างวัดพระราม ๙ กาญจนาภิเษก พระราชญาณกวีจึงได้ย้ายจากวัดบวรนิเวศวิหาร ไปจำพรรรษาที่วัดพระราม ๙ กาญจนาภิเษกจนถึงปัจจุบัน ยังคงทำงานในสายวิชาการและเผยแผ่ธรรมะ ส่งเสริมสามเณรในโครงการกองทุนปลูกรากแก้วศาสนทายาท เป็นพระนักเขียนโดยใช้นามปากกาว่า"ปิยโสภณ" มีผลงานในรูปแบบหนังสือและสื่อดิจิทัลอยู่เป็นระยะ มีผลงานสำคัญคือการจัดทำหนังสือพจนานุกรมบาลี - ไทย อรรถกถาธรรมบท ร่วมกับอาจารย์บุญสืบ อินสาร ป.ธ.9 เพื่อส่งเสริมการศึกษาพระปริยัติธรรมของพระภิกษุและสามเณร
งานด้านศาสนวิเทศ

สิ่งที่พระราชญาณกวีได้กระทำและเป็นคุณประโยชน์อย่างวิ่งต่อวงการพุทธศาสน์ศึกษาในโลกก็คือการเป็นหนึ่งในผู้ประสานงานที่สำคัญที่สนับสนุนการก่อตั้งศูนย์พุทธศาสนศึกษา มหาวิทยาลัยออกซฟอร์ด ประเทศอังกฤษ โดยท่านเป็นผู้ดำเนินการประสานงาน จนกระทั่งพระบาทสมเด็จพระมหาภูมิพลอดุลยเดชมหาราช บรมนาถบพิตร ได้พระราชทานพระปรมาภิไทยให้ศูนย์พุทธศาสน์ศึกษา มหาวิทยาลัยออกซฟอร์ด ประเทศอังกฤษ นำไปใช้เป็นชื่อตำแหน่งผู้เชี่ยวชาญทางด้านพระพุทธศาสนา โดยพระราชญาณกวีได้ประสานงานกับรัฐบาลใหม่เพื่อหาทุนสนับสนุนจากรัฐบาลตั้งตำแหน่งผู้เชี่ยวชาญพิเศษที่ศูนย์พุทธศาสน์ศึกษา มหาวิทยาลัยออกซฟอร์ด ประเทศอังกฤษ
การศึกษา/วิทยฐานะ

เปรียญธรรม 9 ประโยค วัดบวรนิเวศราชวรวิหาร กรุงเทพมหานคร
ปริญญาตรี ศน.บ.(ภาษาและวรรณคดีอังกฤษ) เกียรตินิยม, มหาวิทยาลัยมหามกุฏราชวิทยาลัย กรุงเทพมหานคร
ปริญญาโท M.A.วิทยาลัยบูรพศึกษาและการศึกษาแอฟริกา มหาวิทยาลัยลอนดอน ประเทศอังกฤษ (ทุนการศึกษาพระราชทานสมเด็จพระนางเจ้าสิริกิติ์ พระบรมราชินีนาถ)
การปกครองคณะสงฆ์

ผู้ช่วยเจ้าอาวาสพระอารามหลวงวัดพระราม ๙ กาญจนาภิเษก กรุงเทพมหานคร
ผู้ช่วยเลขานุการสมเด็จพระญาณสังวร สมเด็จพระสังฆราช สมเด็จพระสังฆราชพระองค์ที่ 19
งานสาธารณสงเคราะห์

รองประธานกองทุนปลูกรากแก้วศาสนทายาท วัดพระราม ๙ กาญจนาภิเษก
กรรมการมูลนิธิแผ่นดินธรรม ในพระสังฆราชูปถัมภ์
เป็นพระนักเขียนในนามปากกาว่า ปิยโสภณ เพื่อใช้ในการจัดทำหนังสือและสื่อดิจิทัล
อาจารย์พิเศษคณะอักษรศาสตร์ จุฬาลงกรณ์มหาวิทยาลัย
สมณศักดิ์

ได้รับพระราชทานทรงตั้งเปรียญธรรม 9 ประโยค มีสมณศักดิ์ทางวิชาการเปรียญธรรมที่ "พระมหาสุวิทย์ ปิยโสภณ ป.ธ.9" ในการนี้พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงเสด็จพระราชดำเนิน ในพิธีพระราชทานทรงตั้งเปรียญธรรม 9 ประโยค และเปรียญธรรม 6 ประโยค ณ พระอุโบสถวัดพระศรีรัตนศาสดาราม ในพระบรมมหาราชวัง กรุงเทพมหานคร
12 สิงหาคม พ.ศ. 2535 เป็นพระราชาคณะชั้นสามัญเปรียญที่ "พระศรีญาณโสภณ, (สป.)"
5 ธันวาคม พ.ศ. 2553 เป็นพระราชาคณะชั้นราชที่ "พระราชญาณกวี" ตรีปิฎกบัณฑิต ยติคณิสสร บวรสังฆาราม คามวาสี
10 พฤศจิกายน พ.ศ.2567 เป็นพระราชาคณะชั้นเทพที่ "พระเทพวัชรญาณกวี" ปรีชาธรรมสาธก ตรีปิฎกบัณฑิต ยติคณิสสร บวรสังฆาราม คามวาสี
จังหวัดร้อยเอ็ดในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

การเลือกตั้งสมาชิกสภาผู้แทนราษฎรจังหวัดร้อยเอ็ด พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 9 คน จำนวนที่นั่งเพิ่มจากการเลือกตั้งครั้งก่อนเมื่อเดือนกันยายน พ.ศ. 2535 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
ผลการเลือกตั้งแบบแบ่งเขต > เขตเลือกตั้งที่ 1

เขตการเลือกตั้งที่ 1 ประกอบด้วยอำเภอเมืองร้อยเอ็ด, อำเภอธวัชบุรี, อำเภอศรีสมเด็จ, อำเภอจตุรพักตรพิมาน, กิ่งอำเภอจังหาร และกิ่งอำเภอเชียงขวัญ
| ผลการเลือกตั้งสมาชิกสภาผู้แทนราษฎร เขต 1 จังหวัดร้อยเอ็ด> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดร้อยเอ็ด> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดร้อยเอ็ด> ผู้สมัคร | ผลการเลือกตั้งสมาชิกสภาผู้แทนราษฎร เขต 1 จังหวัดร้อยเอ็ด> คะแนนเสียง | ผลการเลือกตั้งสมาชิกสภาผู้แทนราษฎร เขต 1 จังหวัดร้อยเอ็ด> % | ผลการเลือกตั้งสมาชิกสภาผู้แทนราษฎร เขต 1 จังหวัดร้อยเอ็ด> ± |
| --- | --- | --- | --- | --- | --- |
|  | ชาติไทย  | อนุรักษ์ จุรีมาศ (7)* | 70,386 |  |  |
|  | ความหวังใหม่  | เศกสิทธิ์ ไวนิยมพงศ์ (20)✔ | 69,053 |  |  |
|  | ประชาธิปัตย์   | ฉลาด ขามช่วง (25)* | 58,427 |  |  |
|  | ชาติไทย  | ทินกร จุรีมาศ (8) | 54,509 |  |  |
|  | ชาติไทย  | บรรจง โฆษิตจิรนันท์ (9)* | 47,677 |  |  |
|  | มวลชน   | สานิต ว่องสัธนพงษ์ (22) | 44,463 |  |  |
|  | ความหวังใหม่  | เวียง วรเชษฐ์ (19)✔ | 36,592 |  |  |
|  | เสรีธรรม (พ.ศ. 2535)   | จิราพร เกษมทรัพย์ (10) | 26,297 |  |  |
|  | พลังธรรม  | สายันต์ อินสอน (1) | 17,331 |  |  |
|  | ชาติพัฒนา (พ.ศ. 2535)   | ประณต เสริฐวิชา (13)✔ | 11,835 |  |  |
|  | นำไทย   | ทวีวัฒน์ รัตนสงคราม (4) | 7,455 |  |  |
|  | มวลชน   | บรรจง โสดารัตน์ (24) | 6,414 |  |  |
|  | ชาติพัฒนา (พ.ศ. 2535)   | เรือเอก คำภู อุดมพร (15) | 4,347 |  |  |
|  | ความหวังใหม่  | สุริยา โพธิ์ศรี (21) | 4,017 |  |  |
|  | เสรีธรรม (พ.ศ. 2535)   | ประวิทย์ ไชยสมบัติ (12) | 2,159 |  |  |
|  | พลังธรรม  | ทวีสิน อุ่นสมัย (2) | 1,601 |  |  |
|  | พลังธรรม  | สวาสดิ์ นาคศรี (3) | 1,302 |  |  |
|  | ชาติพัฒนา (พ.ศ. 2535)   | สมชาย อุทัยวรรณ (14) | 1,287 |  |  |
|  | นำไทย   | จุนท์ ผารัตน์ (6) | 1,218 |  |  |
|  | ประชาธิปัตย์   | สาคร ผากากอง (26) | 1,059 |  |  |
|  | เสรีธรรม (พ.ศ. 2535)   | ยศพงศ์ พิมพ์ดี (11) | 1,050 |  |  |
|  | กิจสังคม  | อุกฤษฎ โคตะโน (18) | 1,034 |  |  |
|  | ประชาธิปัตย์   | บุญเหลือ ปัดชาศรี (27) | 856 |  |  |
|  | มวลชน   | อำนาจ วงศ์หนองหว้า (23) | 634 |  |  |
|  | กิจสังคม  | ไพโรจน์ สิงห์สถิตย์ (17) | 626 |  |  |
|  | กิจสังคม  | บพิธ อัตตะริยะ (16) | 605 |  |  |
|  | นำไทย   | ธีรยุทธ ระโยธี (5) | 538 |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: ชาติไทย  รักษาที่นั่ง
: ความหวังใหม่  ได้ที่นั่งจาก ชาติพัฒนา (พ.ศ. 2535)  
: ประชาธิปัตย์   รักษาที่นั่ง
ผลการเลือกตั้งแบบแบ่งเขต > เขตเลือกตั้งที่ 2

เขตการเลือกตั้งที่ 2 ประกอบด้วยอำเภอพนมไพร, อำเภอเกษตรวิสัย, อำเภอสุวรรณภูมิ, อำเภอปทุมรัตต์, อำเภอโพนทราย, อำเภอเมืองสรวง และกิ่งอำเภอหนองฮี
| ผลการเลือกตั้งสมาชิกสภาผู้แทนราษฎร เขต 2 จังหวัดร้อยเอ็ด> พรรค | ผลการเลือกตั้งสมาชิกสภาผู้แทนราษฎร เขต 2 จังหวัดร้อยเอ็ด> พรรค | ผลการเลือกตั้งสมาชิกสภาผู้แทนราษฎร เขต 2 จังหวัดร้อยเอ็ด> ผู้สมัคร | ผลการเลือกตั้งสมาชิกสภาผู้แทนราษฎร เขต 2 จังหวัดร้อยเอ็ด> คะแนนเสียง | ผลการเลือกตั้งสมาชิกสภาผู้แทนราษฎร เขต 2 จังหวัดร้อยเอ็ด> % | ผลการเลือกตั้งสมาชิกสภาผู้แทนราษฎร เขต 2 จังหวัดร้อยเอ็ด> ± |
| --- | --- | --- | --- | --- | --- |
|  | ชาติไทย  | ศักดา คงเพชร (3) | 73,908 |  |  |
|  | ความหวังใหม่  | ขจรศักดิ์ ศรีสวาสดิ์ (22)✔ | 70,366 |  |  |
|  | ชาติไทย  | ชัชวาลย์ ชมภูแดง (1)* | 57,431 |  |  |
|  | กิจสังคม  | ระวี หิรัญโชติ (10)* | 54,450 |  |  |
|  | ชาติพัฒนา (พ.ศ. 2535)   | เกษม มาลัยศรี (13)* | 40,752 |  |  |
|  | ชาติไทย  | สายันต์ สามิบัติ (2) | 37,760 |  |  |
|  | เสรีธรรม (พ.ศ. 2535)   | พันตำรวจโท ณรงค์ โพธิจักร (25) | 21,716 |  |  |
|  | เอกภาพ   | อุดม มณีวรรณ (4) | 12,986 |  |  |
|  | พลังธรรม  | นิดา ภูภักดี (19) | 7,099 |  |  |
|  | มวลชน   | ร้อยตำรวจเอก สายัณห์ สิงห์ขรณ์ (7) | 5,106 |  |  |
|  | นำไทย   | ธีระ รัตนจันทร์ (28) | 3,560 |  |  |
|  | ประชาธิปัตย์   | ประนอม โสลันดา (16) | 2,834 |  |  |
|  | ชาติพัฒนา (พ.ศ. 2535)   | ทวีศักดิ์ แพนศรี (15) | 2,674 |  |  |
|  | ความหวังใหม่  | สุพิน บุญนนท์ (24) | 2,436 |  |  |
|  | กิจสังคม  | ธีระศักดิ์ วารีรักษ์ (11) | 2,354 |  |  |
|  | กิจสังคม  | อดุลย์ สิงห์สถิต (12) | 2,032 |  |  |
|  | ความหวังใหม่  | เสน่ห์ อ่อนสองชั้น (23) | 1,174 |  |  |
|  | พลังธรรม  | ประจักษ์ อาษาธง (21) | 929 |  |  |
|  | เสรีธรรม (พ.ศ. 2535)   | จะเด็ด สีสาวแห (27) | 878 |  |  |
|  | ชาติพัฒนา (พ.ศ. 2535)   | ทองปอ สีดาลาด (14) | 739 |  |  |
|  | พลังธรรม  | วิเทียร สัจจา (20) | 718 |  |  |
|  | เอกภาพ   | สมพงษ์ ศรีประสาร (5) | 656 |  |  |
|  | ประชาธิปัตย์   | นริสรา เพชรดี (17) | 612 |  |  |
|  | ประชาธิปัตย์   | สาคร จันทะเปี้ยว (18) | 541 |  |  |
|  | มวลชน   | วิลัย วงค์อามาตร (9) | 529 |  |  |
|  | เอกภาพ   | ทองเพชร กัลยาลัง (6) | 355 |  |  |
|  | เสรีธรรม (พ.ศ. 2535)   | ประมวล เสนาเพ็ง (26) | 307 |  |  |
|  | นำไทย   | ไพบูลย์ พัฒนสระคู (29) | 281 |  |  |
|  | นำไทย   | สมชาย ชุมพล (30) | 244 |  |  |
|  | มวลชน   | สมใจ โพธิโสภา (8) | 240 |  |  |
|  | ประชากรไทย  | เสรีไทย วรนาม (33) | 216 |  |  |
|  | ประชากรไทย  | วิชัย ลุนปุย (31) | 179 |  |  |
|  | ประชากรไทย  | สมชัย เสาร์ทอง (32) | 165 |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: ชาติไทย  ได้ที่นั่งจาก กิจสังคม 
: ความหวังใหม่  ได้ที่นั่งจาก ชาติพัฒนา (พ.ศ. 2535)  
: ชาติไทย  รักษาที่นั่ง
ผลการเลือกตั้งแบบแบ่งเขต > เขตเลือกตั้งที่ 3

เขตการเลือกตั้งที่ 3 ประกอบด้วยอำเภออาจสามารถ, อำเภอเสลภูมิ, อำเภอโพนทอง, อำเภอโพธิ์ชัย, อำเภอหนองพอก และอำเภอเมยวดี
| ผลการเลือกตั้งสมาชิกสภาผู้แทนราษฎร เขต 3 จังหวัดร้อยเอ็ด> พรรค | ผลการเลือกตั้งสมาชิกสภาผู้แทนราษฎร เขต 3 จังหวัดร้อยเอ็ด> พรรค | ผลการเลือกตั้งสมาชิกสภาผู้แทนราษฎร เขต 3 จังหวัดร้อยเอ็ด> ผู้สมัคร | ผลการเลือกตั้งสมาชิกสภาผู้แทนราษฎร เขต 3 จังหวัดร้อยเอ็ด> คะแนนเสียง | ผลการเลือกตั้งสมาชิกสภาผู้แทนราษฎร เขต 3 จังหวัดร้อยเอ็ด> % | ผลการเลือกตั้งสมาชิกสภาผู้แทนราษฎร เขต 3 จังหวัดร้อยเอ็ด> ± |
| --- | --- | --- | --- | --- | --- |
|  | เสรีธรรม (พ.ศ. 2535)   | เอกภาพ พลซื่อ (22)* | 79,818 |  |  |
|  | ชาติไทย  | ชัยศักดิ์ ทะไกรราช (20) | 71,635 |  |  |
|  | ความหวังใหม่  | สุรพร ดนัยตั้งตระกูล (1)* | 59,422 |  |  |
|  | ชาติไทย  | นิรันดร์ นาเมืองรักษ์ (19)✔ | 56,431 |  |  |
|  | มวลชน   | เยี่ยมพล พลเยี่ยม (11)✔ | 47,908 |  |  |
|  | ชาติพัฒนา (พ.ศ. 2535)   | นิรมิต สุจารี (16) | 29,801 |  |  |
|  | เสรีธรรม (พ.ศ. 2535)   | สัมฤทธิ์ พูนลาภ (23) | 25,723 |  |  |
|  | ประชาธิปัตย์   | เฉลียว คล้ายหนองสรวง (28)✔ | 11,823 |  |  |
|  | เอกภาพ   | วีระวัฒน์ โพธิ์เบี้ยศรี (26) | 6,244 |  |  |
|  | ชาติไทย  | ประสิทธิ์ บุตรภักดี (21) | 4,771 |  |  |
|  | เอกภาพ   | ณรงค์ นาทองคำ (25) | 3,092 |  |  |
|  | มวลชน   | ประดิษฐ นามฤทธิ์ (12) | 2,376 |  |  |
|  | ชาติพัฒนา (พ.ศ. 2535)   | บุญทัน ยาสี (18) | 1,953 |  |  |
|  | ประชาธิปัตย์   | ว่าที่ร้อยตรี จักรินทร์ คล้ายหนองสรวง (29) | 1,878 |  |  |
|  | พลังธรรม  | ลักษณ์ นิติวัฒนวิจารณ์ (13) | 1,848 |  |  |
|  | มวลชน   | บุญถึง ไกรยะสินธุ์ (10) | 1,467 |  |  |
|  | พลังธรรม  | วัลลภ กลางประพันธ์ (15) | 1,202 |  |  |
|  | ความหวังใหม่  | ทวีสุข วงศ์สายเชื้อ (2) | 1,051 |  |  |
|  | ประชาธิปัตย์   | จันทร์ เขาน้อย (30) | 898 |  |  |
|  | ชาติพัฒนา (พ.ศ. 2535)   | มานิต ปิดฝ่าย (17) | 897 |  |  |
|  | เสรีธรรม (พ.ศ. 2535)   | บุญกอง น้อยอามาตย์ (24) | 819 |  |  |
|  | พลังธรรม  | วันเพ็ญ นิติวัฒนวิจารณ์ (14) | 812 |  |  |
|  | นำไทย   | สุเทพ วิจักษณบุญ (9) | 666 |  |  |
|  | ความหวังใหม่  | สวัสดิ์ ดวงจันทร์ (3) | 622 |  |  |
|  | เอกภาพ   | ละมุล สุขเสมอ (27) | 578 |  |  |
|  | นำไทย   | พิชัย คามวัลย์ (7) | 322 |  |  |
|  | นำไทย   | เดชา ใจกลาง (8) | 311 |  |  |
|  | กิจสังคม  | ประกร ศรีวะรมย์ (6) | 264 |  |  |
|  | กิจสังคม  | พิชัย จุละมะณี (5) | 174 |  |  |
|  | กิจสังคม  | สมชาติ จุละมะณี (4) | 156 |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: เสรีธรรม (พ.ศ. 2535)   ได้ที่นั่งจาก เอกภาพ  
: ชาติไทย  ชนะที่นั่ง (เขตเลือกตั้งใหม่)
: ความหวังใหม่  รักษาที่นั่ง
ดูเพิ่ม

จังหวัดร้อยเอ็ดในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535
จังหวัดร้อยเอ็ดในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
สตีฟ โรเจอร์ส (จักรวาลภาพยนตร์มาร์เวล)

| สตีฟ โรเจอร์ส |
| --- | --- |
ตัวละครใน จักรวาลภาพยนตร์มาร์เวล
ปรากฏครั้งแรก: กัปตันอเมริกา: อเวนเจอร์ที่ 1 (2011)
ปรากฏครั้งสุดท้าย: อเวนเจอร์ส: เผด็จศึก (2019)
เค้าโครงจาก: กัปตันอเมริกา โดย โจ ไซมอน แจ็ก เคอร์บี
ดัดแปลงโดย: คริสโตเฟอร์ มาร์คัสสตีเฟน แมคฟีลี
แสดงโดย: คริส อีแวนส์
ให้เสียงโดย: คริส อีแวนส์ (ภาพยนตร์วิดีโอเกมส์) จอช คีตัน (สมมติว่า...?)
ข้อมูลตัวละครในเรื่อง
ชื่อเต็ม: สตีเวน แกรนต์ โรเจอร์ส
นามแฝง: กัปตันอเมริกา
ตำแหน่ง:   กัปตัน (กองทัพสหรัฐ)  เจ้าหน้าที่ของชีลด์ 
อาชีพ:   หัวหน้าของอเวนเจอร์ส  ทหารกองทัพบกสหรัฐ  ที่ปรึกษาความทุกข์ 
สังกัด:   อเวนเตอร์ส  หน่วยคอมมานโดที่ยิ่งใหญ่  ชีลด์  สไตรค์  กองกำลังทางวิทยาศาสตร์เชิงกลยุทธ์  กองทัพบกสหรัฐ 
คู่สมรส: เป๊กกี้ คาร์เตอร์
สัญชาติ: อเมริกัน
สตีเวน จี. โรเจอร์ส (อังกฤษ: Steven G. Rogers) เป็นตัวละครที่แสดงโดย คริส อีแวนส์ ในภาพยนตร์แฟรนไชส์จักรวาลภาพยนตร์มาร์เวล (MCU) ซึ่งมีพื้นฐานมาจากตัวละครของมาร์เวลคอมิกส์ที่มีชื่อเดียวกันซึ่งรู้จักกันทั่วไปว่า กัปตันอเมริกา ในภาพยนตร์โรเจอร์สเป็นทหารกองทัพสหรัฐในยุคสงครามโลกครั้งที่ 2 ซึ่งได้รับการปรับปรุงความสามารถทางร่างกายและจิตใจด้วยซีรั่ม ซูเปอร์โซลเจอร์ ที่พัฒนาโดยกองทัพและต่อมาถูกแช่แข็งในน้ำแข็งเป็นเวลาเกือบเจ็ดสิบปี หลังจากฟื้นขึ้นมาในศตวรรษที่ 21 โรเจอร์สกลายเป็นสมาชิกคนสำคัญและเป็นผู้นำของอเวนเจอร์ส
เริ่มตั้งแต่ปี พ.ศ. 2554 โรเจอร์สเป็นหนึ่งในบุคคลสำคัญของจักรวาลภาพยนตร์มาร์เวล โดยมีบทบาทสำคัญในภาพยนตร์ 8 เรื่องของซีรีส์และได้รับบทนำใน 3 เรื่อง
สกาลา (โรงภาพยนตร์)

สกาลาในปี พ.ศ. 2561
โถงทางเข้าโรงภาพยนตร์
โรงภาพยนตร์สกาลา เป็นโรงภาพยนตร์ ขนาด 1,000 ที่นั่ง ใน กรุงเทพมหานคร ตั้งชื่อตาม โรงอุปรากรสกาลา สกาลาเปิดตัวเมื่อวันที่ 31 ธันวาคม พ.ศ. 2512 โดยมีการฉายภาพยนตร์ The Undefeated ซึ่งเป็นภาพยนตร์คาวบอยตะวันตกของสหรัฐ นำแสดงโดย จอห์น เวย์น และ ร็อก ฮัดสัน สกาลาปิดให้บริการในวันที่ 5 กรกฎาคม พ.ศ. 2563 ด้วยภาพยนตร์เรื่องสุดท้าย ซีเนม่า พาราดิโซ   สกาลา ซึ่งเคยได้รับการกล่าวว่าเป็น "...โรงภาพยนตร์ที่ดีที่สุดในเอเชียตะวันออกเฉียงใต้" ถือเป็นโรงภาพยนตร์เดี่ยวแห่งสุดท้ายในกรุงเทพฯ อันลดลงจากโรงภาพยนตร์ประมาณ 140 แห่งในช่วงคริสตทศวรรษ 1950-60
ประวัติ

สกาลาในย่านสยามสแควร์ เป็นหนึ่งในกลุ่มโรงภาพยนตร์เครือเอเพ็กซ์ ซึ่งรวมถึงโรงภาพยนตร์สยาม และโรงภาพยนตร์ลิโด้ โรงภาพยนตร์สยามได้รับความเสียหายอย่างหนักจากการวางเพลิงในช่วงการชุมนุมของกลุ่มคนเสื้อแดงปี พ.ศ. 2553 ต่อมาได้ทุบทิ้งและสร้างเป็นโครงการสยามสแควร์วัน ส่วนโรงภาพยนตร์ลิโด้หมดสัญญาเช่าในปี พ.ศ. 2559 และปรับปรุงเป็นโครงการลิโด้คอนเน็กต์ในอีกสองปีต่อมา
สกาลาเป็นโรงภาพยนตร์เดี่ยวแห่งสุดท้ายของกรุงเทพฯ ที่ยังให้บรรยากาศย้อนยุค ประธานเครือเอเพ็กซ์ให้เหตุผลที่สกาลาปิดตัวเนื่องจากการระบาดของโควิด–19 และพฤติกรรมของผู้บริโภคที่เปลี่ยนไป การฉายรอบสุดท้ายของสกาลามีขึ้นท่ามกลางกระแสการทุบอาคารทิ้งเพื่อเปิดทางให้การพัฒนาพื้นที่นี้ใหม่
โรงภาพยนตร์สกาลา ออกแบบโดยพันเอกจิระ ศิลป์กนก ชื่อโรงภาพยนตร์ตั้งชื่อตามโรงอุปรากรเตอาโตรอัลลาสกาลา แห่งเมืองมิลาน ประเทศอิตาลี โดยคำว่า "สกาลา" หมายถึง บันได ในภาษาอิตาลี โรงภาพยนตร์ออกแบบในศิลปะอาร์ตเดโค ภายในมีเสาคอนกรีตโค้ง การผสมผสานกันระหว่างวัฒนธรรมตะวันออกกับตะวันตก และโคมฝ้าระย้าทรงหยดนํ้าค้างแข็ง 5 ชั้นขนาดยักษ์ที่สั่งตรงจากอิตาลี ในปี 2555 สกาล่าได้รับรางวัลอนุรักษ์สถาปัตยกรรมดีเด่น จากสมาคมสถาปนิกสยามในพระบรมราชูปถัมภ์ บริเวณหน้าทางเข้าโรงหนังมีปูนปั้นลอยตัวที่แสดงถึงความบันเทิงของเอเชีย ซึ่งมีทั้งบาหลี ญี่ปุ่น จีน อินเดีย ไทย รวมอยู่บนผนัง
สกาลาเป็นสถานที่จัดงานเทศกาลภาพยนตร์ เช่น เทศกาลภาพยนตร์นานาชาติกรุงเทพฯ เทศกาลภาพยนตร์เงียบ รวมถึงการแสดงอื่น ๆ เช่น เดี่ยวไมโครโฟนของอุดม แต้พานิช อีกทั้งตัวอาคารเองก็เป็นหนึ่งในหัวเรื่องของภาพยนตร์สารคดีที่ฉายในเทศกาลภาพยนตร์สารคดีนานาชาติศาลายา ในปี พ.ศ. 2559
การปิดกิจการและสิ่งสืบเนื่อง

สำนักงานจัดการทรัพย์สิน จุฬาลงกรณ์มหาวิทยาลัย มีความพยายามพัฒนาพื้นที่สยามสแควร์ ซึ่งรวมถึงความเป็นไปได้ในการรื้อถอนโรงภาพยนตร์ลิโด้และสกาลา ตั้งแต่ พ.ศ. 2555 แต่ถูกคัดค้านจากภาคประชาสังคม ทั้งนี้ ผู้บริหารของเครือเอเพ็กซ์ขอขยายสัญญาเช่าในปี พ.ศ. 2557 และสำนักงานจัดการทรัพย์สินฯ ขยายสัญญาเช่าพื้นที่ดังกล่าวในอีกสามปีถัดมา แต่ที่สุดสกาลาก็ปิดกิจการในปี พ.ศ. 2563 จากภาวะการระบาดของโควิด-19 และหมดสัญญาเช่าในช่วงเวลาดังกล่าวพอดี
ในวันสุดท้ายของสกาลา มีการฉายภาพยนตร์สี่เรื่องที่คัดสรรโดยหอภาพยนตร์ รวมผลงานคลาสสิกของอิตาลี 2 รายการ ได้แก่ ผลงานของ มีเกลันเจโล อันโตนีโอนี เรื่อง Blowup ในช่วงเที่ยง ตามมาด้วยสารคดีไทยเรื่อง The Scala  และ Phantom of Illumination  ที่อุทิศแก่กิจการโรงภาพยนตร์เดี่ยว ในเวลา 15.00 น. และ Cinema Paradiso ของ Antonioni ซึ่งเป็นภาพยนตร์เรื่องสุดท้ายของสกาลา ในเวลา 18.00 น.  ในปีต่อมามีการรื้อถอนอาคารในหมุดเอของสยามสแควร์ทั้งหมด ซึ่งรวมถึงโรงภาพยนตร์สกาลาด้วย ทั้งนี้ เซ็นทรัลพัฒนาได้รับสิทธิ์ในการพัฒนาพื้นที่ดังกล่าว
อนึ่ง ก่อนที่โรงภาพยนตร์สกาลาจะถูกรื้อถอน ทายาทเครือเอเพ็กซ์ได้นำของตกแต่งจากอาคารดังกล่าวไปใช้ที่โรงละครในสวนนงนุช และได้ตั้งชื่อโรงละครนี้ตามอาคารที่ถูกรื้อถอนดังกล่าว
ความเสื่อมถอยของโรงภาพยนตร์ขนาดใหญ่ในประเทศไทย

ในยุครุ่งเรืองของโรงภาพยนตร์จอใหญ่ ประเทศไทยมีโรงภาพยนตร์แบบสแตนด์อโลนถึง 700 โรง ตามที่ ฟิลลิป จาบลอน นักประวัติศาสตร์ภาพยนตร์กล่าว ในจำนวนนี้ 140 แห่ง อยู่ในกรุงเทพฯ แต่ในปี 2562 มีเพียง 3 แห่งเท่านั้นที่ยังคงอยู่ในประเทศไทย ได้แก่ สกาลาในกรุงเทพฯ, เดชอุดมมินิเธียเตอร์ที่อุบลราชธานี (อำเภอเดชอุดม) และชุมแพซีนีเพล็กซ์ที่ขอนแก่น (อำเภอชุมแพ) ทั้งนี้ แม้สกาลาจะถูกรื้อถอนไปแล้ว แต่เดชอุดมมินิเธียเตอร์และชุมแพซีนีเพล็กซ์ยังเปิดดำเนินการอยู่จนถึงปัจจุบัน
ฟิลลิป จาบลอน ตั้งข้อสังเกตว่า "สิ่งที่น่าประหลาดใจคือโรงภาพยนตร์เดี่ยวลดลงไปมากจน [เกือบ] ศูนย์" เขากล่าวว่า "ผมนึกไม่ออกว่าวัฒนธรรม เทคโนโลยี และอาคารแบบนี้หายไปไหนหมด โรงภาพยนตร์แบบสแตนด์อโลนทั่วโลกเสื่อมถอยลง แต่ไม่รู้ว่าที่ไหนลดลงจนสูญพันธุ์ ยกเว้นประเทศไทย เป็นเรื่องน่าขบขัน เพราะคนไทยยังไปชมภาพยนตร์ในโรงอยู่ ประเทศไทยมีอุตสาหกรรมภาพยนตร์ที่แข็งแกร่งและยังนำเข้าภาพยนตร์เป็นจำนวนมาก แต่การดูหนังแบบเดิม ๆ ก็ตายไปอย่างสิ้นเชิง"
สนธยา ทรัพย์เย็น และโมรีมาตย์ ระเด่นอาหมัด ออกเดินทางเพื่อบันทึกภาพโรงภาพยนตร์เดี่ยวที่เหลืออยู่ของประเทศไทยสำหรับหนังสือปี พ.ศ. 2557 เรื่อง สวรรค์ 35 มม.: เสน่ห์วิกหนังเมืองสยาม (Once Upon a Celluloid Planet: Where Cinema Ruled: Hearts & Houses of Films in Thailand)  สนธยาตั้งข้อสังเกตว่า "โรงมหรสพเดี่ยวเคยเป็นสถานที่สำคัญของเมืองและเป็นสถานบันเทิงมวลชนแห่งเดียวสำหรับคนทุกวัย" และยังกล่าวว่า โรงมหรสพเดี่ยวมีความเจริญรุ่งเรืองในประเทศไทยระหว่างคริสตทศวรรษที่ 1950 ถึง 1970 ก่อนที่จะมีผู้ชมลดลงในช่วงทศวรรษ 1980 จากการเข้ามาของวิดีโอเทป วีเอชเอส "คนในท้องถิ่นแต่งตัวเพื่อไปชมโรงมหรสพเช่นเดียวกับการไปงานวัด" ซึ่งมักพบในใจกลางเมืองใกล้กับตลาด โรงมหรสพจึงกลายเป็นจุดรวมตัวของชุมชน “และเป็นการเกื้อหนุนซึ่งกันและกัน"
แหล่งข้อมูลอื่น

Thaitrakulpanich, Asaree (9 August 2019). "Inside Lido Connect, the Mini-Mall That Replaced Lido Theater (Photos)". Khaosod English. สืบค้นเมื่อ 6 July 2020.
13°44′44″N 100°31′53″E﻿ / ﻿13.74556°N 100.53139°E﻿ / 13.74556; 100.53139
สกาลาในเดือนกรกฎาคม 2564 สี่เดือนก่อนที่จะถูกรื้อถอน
มูลนิธิแผ่นดินธรรม

มูลนิธิแผ่นดินธรรม ในพระสังฆราชูปถัมภ์ เป็นองค์กรการกุศลทางพระพุทธศาสนา ไม่เกี่ยวข้องกับการเมือง ก่อตั้งขึ้นมาเพื่อผลิตรายการธรรมะป้อนโทรทัศน์เพื่อให้ประชาชนชาวพุทธทั่วไปได้เข้าใจหลักพุทธธรรมของพระพุทธเจ้าจากคัมภีร์พระไตรปิฎก ภาษาบาลี ทั้งในเชิงทฤษฎีและภาคปฏิบัติ  โดยเฉพาะในเชิงภาคปฏิบัตินั้น ทีมงานผู้ผลิตรายการแผ่นดินธรรมได้เลือกปฏิปทาของพระอาจารย์กรรมฐานหรือพระป่า เช่น พระอาจารย์มั่น ภูริทตฺโต มานำเสนอเป็นประจำ เพื่อให้ประชาชนได้รู้ว่าหลักธรรมของพระพุทธเจ้านั้นทันสมัยอยู่เสมอ  สามารถศึกษาและนำไปปฏิบัติได้จริง แม้สังคมจะเจริญเพียงใดก็ตาม
ประวัติความเป็นมาของมูลนิธิแผ่นดินธรรม ในพระสังฆราชูปถัมภ์

มูลนิธิแผ่นดินธรรมหรือมีชื่อภาษาอังกฤษว่า Paendin Dhamma Foundation (PDF) ได้ยื่นหนังสือขอจดทะเบียนเพื่อดำเนินการในรูปมูลนิธิ มีสถานะเป็นนิติบุคคลกับ กระทรวงมหาดไทย ตามหนังสือที่ มท 0402/13815 ลงวันที่ 6 ตุลาคม 2530 โดยมีคุณวิมล เตชะไพบูลย์เป็นผู้ดำเนินการขออนุญาตจัดตั้งตามคำขอที่ 192/2530 เลขอนุญาตที่ ต.192/2530
เป้าประสงค์ของการจัดตั้งสมาคมก็คือมุ่งส่งเสริมสถาบันชาติ ศาสนา พระมหากษัตริย์ โดยวิธีเผยแผ่หลักธรรมในพระพุทธศาสนา สนับสนุนงานด้านสาธารณสุข และการพัฒนาสังคมในด้าน ศีลธรรม จริยธรรม วัฒนธรรมแบบพุทธและคุณธรรม โดยร่วมมือกับรัฐบาลหรือหน่วยราชการต่าง ๆ ในกิจกรรมอันเกี่ยวกับพระพุทธศาสนา สมเด็จพระญาณสังวร สมเด็จพระสังฆราช สกลมหาสังฆปริณายก ครั้งยังเป็นสมเด็จพระญาณสังวรได้ทรงมีจดหมายลงวันที่ 26 กันยายน 2529 เพื่ออนุญาตให้นายวิมล เตชะไพบูลย์ซึ่งดำเนินการจดทะเบียนมูลนิธิแผ่นดินธรรมนี้ได้ใช้ หอสหจร ภายในวัดบวรนิเวศวิหารเป็นสำนักงาน ปัจจุบัน มูลนิธินี้อยู่ภายใต้การอุปถัมภ์ของเจ้าประคุณสมเด็จพระญาณสังวร สมเด็จพระสังฆราช สกลมหาสังฆปริณายก
คณะกรรมการมูลนิธิแผ่นดินธรรม ในพระสังฆราชูปถัมภ์

สมเด็จพระสังฆราชเจ้า กรมหลวงวชิรญาณสังวร องค์อุปถัมภ์มูลนิธิ
คณะกรรมการบริหารมูลนิธิ
สมเด็จพระมหาธีราจารย์     ประธานกรรมการ
พระพรหมจริยาจารย์ (สงัด ปญฺญาวุโธ)	กรรมการ
พระธรรมกิติเวที  กรรมการ
พระเทพญาณวิสิษฏ์  กรรมการ
พระศรีญาณโสภณ (ปิยโสภณ) กรรมการ
พระอรรถกิจโกศล  กรรมการ
พระดร.อนิลมาน ธมฺมสากิโย กรรมการ
นายวิวิศน์ เตชะไพบูลย์ กรรมการ
ม.ร.ว.ถนัดศรี สวัสดิวัตน์ กรรมการ
พลโทถนอมศักดิ์  รอดสว่าง กรรมการ
นายวิรุฬ   เตชะไพบูลย์  กรรมการ
นายสมชาย ศรียากร กรรมการ
นายนิตย์  โลหิตคุปต์ กรรมการ
นายสุขสันต์  จิรจริยาเวช กรรมการ
นายเยี่ยมชาย  ฉัตรแก้ว กรรมการ
ที่ปรึกษาทางวิชาการประจำมูลนิธิ
พระพรหมคุณาภรณ์ (ประยุทธ์ ปยุตฺโต) วัดญาณเวศกวัน นครปฐม
อาจารย์วศิน อินทสระ มหามกุฏราชวิทยาลัย
รศ.สุเชาวน์ พลอยชุม มหาวิทยาลัยเกษตรศาสตร์
ศ.พิเศษ เสฐียรพงษ์ วรรณปก ราชบัณฑิตยสถาน
อาจารย์ ดร.ปฐมพงษ์ โพธิ์ประสิทธินันท์ มหาวิทยาลัยมหิดล
ฝ่ายควบคุมการผลิตรายการ
คุณชลภูมิ พันธุ์ยก
สัญลักษณ์ของมูลนิธิแผ่นดินธรรม

เครื่องหมายของมูลนิธิแผ่นดินธรรมคือรูปธรรมจักร มีแผนที่ประเทศไทยอยู่ตรงกลาง รอบธรรมจักรมีอักษรว่า โย ธมฺมํ ปสฺสติ โส ธมฺมํ ปสฺสติ : ผู้ใดเห็นธรรม ผู้นั้นเห็นเราตถาคต